CELEX: 32021D0830(02)
Language: ro
Date: 2021-08-26 00:00:00
Title: Decizia de punere în aplicare a Comisiei din 26 august 2021 de rectificare a Deciziei de punere în aplicare (UE) 2020/2182 de stabilire a răspunsului definitiv în numele Uniunii privind viitoarele importuri de anumite produse chimice, în conformitate cu Regulamentul (UE) nr. 649/2012 al Parlamentului European și al Consiliului 2021/C 348 I/02

30.8.2021   
               
               
                  RO
               
               
                  Jurnalul Oficial al Uniunii Europene
               
               
                  CI 348/3
               
            
         DECIZIA DE PUNERE ÎN APLICARE A COMISIEI
         din 26 august 2021
         de rectificare a Deciziei de punere în aplicare (UE) 2020/2182 de stabilire a răspunsului definitiv în numele Uniunii privind viitoarele importuri de anumite produse chimice, în conformitate cu Regulamentul (UE) nr. 649/2012 al Parlamentului European și al Consiliului
         (2021/C 348 I/02)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 649/2012 al Parlamentului European și al Consiliului din 4 iulie 2012 privind exportul și importul de produse chimice care prezintă risc (1), în special articolul 13 alineatul (1) al doilea și al treilea paragraf,
         după consultarea comitetului instituit prin articolul 133 din Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (2),
         întrucât:
         
                     (1)
                  
                  
                     În urma efectuării unei verificări s-au identificat două erori în Decizia de punere în aplicare (UE) 2020/2182 a Comisiei (3), care a modificat, de asemenea, anexa la Decizia de punere în aplicare a Comisiei din 15 mai 2014 (4).
                  
               
                     (2)
                  
                  
                     Decizia de punere în aplicare a Comisiei din 15 mai 2014 conținea doar o singură anexă. Articolul 2 din Decizia de punere în aplicare (UE) 2020/2182 face o trimitere greșită la anexa II la Decizia de punere în aplicare din 15 mai 2014.
                  
               
                     (3)
                  
                  
                     Din greșeală, răspunsul privind importul de azinfos-metil prevăzut în anexa la Decizia de punere în aplicare a Comisiei din 15 mai 2014 nu a fost inclus în anexa II la Decizia de punere în aplicare (UE) 2020/2182 și, prin urmare, a fost eliminat din anexa la Decizia de punere în aplicare a Comisiei din 15 mai 2014. Nu s-a intenționat să se elimine răspunsul privind importul de azinfos-metil din anexa la decizia de punere în aplicare menționată și, prin urmare, acest răspuns ar trebui să fie reintrodus în respectiva anexă.
                  
               
                     (4)
                  
                  
                     Prin urmare, ar trebui ca Decizia de punere în aplicare (UE) 2020/2182 să fie rectificată în consecință.
                  
               
                     (5)
                  
                  
                     Decizia de punere în aplicare (UE) 2020/2182 se aplică de la 18 decembrie 2020, iar rectificarea acesteia ar trebui să se aplice, de asemenea, de la data menționată, deoarece nu ar trebui să existe nicio îndoială cu privire la validitatea continuă și neîntreruptă a răspunsului privind importul de azinfos-metil,
                  
               DECIDE:
         
            Articolul 1
            Articolul 2 din Decizia de punere în aplicare (UE) 2020/2182 a Comisiei se înlocuiește cu următorul text:
            
               „Anexa la Decizia de punere în aplicare a Comisiei din 15 mai 2014 de adoptare a deciziilor de import în Uniune cu privire la anumite substanțe chimice în temeiul Regulamentului (UE) nr. 649/2012 se înlocuiește cu anexa II la prezenta decizie.”
            
         
         
            Articolul 2
            Anexa II la Decizia de punere în aplicare (UE) 2020/2182 a Comisiei se înlocuiește cu anexa la prezenta decizie.
         
         
            Articolul 3
            Prezenta decizie se aplică de la 18 decembrie 2020.
         
         
            Adoptată la Bruxelles, 26 august 2021.
            
               
                  Pentru Comisie,
               
               
                  VirginijusSINKEVIČIUS
               
                  Membru al Comisiei
               
            
         
         
            (1)  JO L 201, 27.7.2012, p. 60.
         
            (2)  JO L 396, 30.12.2006, p. 1.
         
            (3)  Decizia de punere în aplicare (UE) 2020/2182 a Comisiei din 18 decembrie 2020 de stabilire a răspunsului definitiv în numele Uniunii privind viitoarele importuri de anumite produse chimice, în conformitate cu Regulamentul (UE) nr. 649/2012 al Parlamentului European și al Consiliului, și de modificare a Deciziei de punere în aplicare a Comisiei din 15 mai 2014 de adoptare a deciziilor de import în Uniune cu privire la anumite substanțe chimice în temeiul regulamentului respectiv (JO L 433, 22.12.2020, p. 55).
         
            (4)  Decizia de punere în aplicare a Comisiei din 15 mai 2014 de adoptare a deciziilor de import în Uniune cu privire la anumite substanțe chimice în temeiul Regulamentului (UE) nr. 649/2012 al Parlamentului European și al Consiliului (JO C 152, 20.5.2014, p. 2).
      
      
         
            ANEXĂ
            
               
                  
                     „ANEXA II
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               ”